Микеланджело Буонароти
Високата й нова хубост
горе…

Превод от италиански: Драгомир Петров, 1970

chitanka.info

Високата й нова хубост — горе…[0]

Отговор на месер Микеланджело на месер Гандолфо по повод стиховете за Манчина

Високата й нова хубост — горе

аз бих почитал — не в света престъпен.

(Със „Леворъка“ — прякора скалъпен —

тълпата сляпа хубостта оспори.)

Роди се тя в смъртта; не мога стори

това на лист и в камък недостъпен;

но образа й хубав, жив и тръпен

на Вашата надежда ще говори.

Ако и разума ни побеждава,

тъй както слънцето звездата, редно

е за това да я ценим — не споря.

Но щом и Бог я претвори такава,

според желанието Ви последно,

едва ли бих могъл това да сторя.

[0] Гандолфо Порино, художник от Модена и любовник на красавицата Манчина, помолил с един сонет Микеланджело да покаже „красивото лице на онази, която била истинско чудовище по нрав“, като извае или изпише нейния бюст. Поетът се шегува с поканата и отговаря любезно с този сонет, като използува римите, употребени от Порино. Той твърди, че земната хубост на жената вече няма значение. Важи само „новата“ хубост, която й придава прошката господня. С нея и със спасението на грешната душа трябва да се задоволи всеки ценител на „вечната красота“. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.